Joseph Charles Doumba

Joseph Charles Doumba (2 ga watan Fabrairu 1936  – 5 ga watan Maris 2017  ) ɗan siyasa ne na ƙasar Kamaru. An fara naɗa shi a gwamnatin Kamaru a matsayin Ministan Labarai da Al'adu a shekarar 1974, sannan ya zama Ministan Shari'a daga shekarun 1975 zuwa 1979.  Doumba ya kasance Sakatare Janar na Ƙungiyar Dimokuraɗiyya ta Jama'ar Kamaru (Cameroon People's Democratic Movement) (RDPC) daga shekarun 1992 zuwa 2007.

 Sakataren Janar na RDPC 
An naɗa Doumba a matsayin Sakatare Janar na RDPC, jam'iyya mai mulki, a ranar 10 ga watan Maris 1992. "L'ère de la concurrence", RDPC website . An ɗauke shi a matsayin mai biyayya ga Shugaba Paul Biya. Junior Binyam, "Rdpc : Biya offre le repos à Doumba", Mutations, 5 April 2007 .

Doumba da Mataimakin Sakatare Janar na RDPC Gregoire Owona ba su da kyakkyawar alaƙa; a shekarar 2003 an ruwaito cewa ba su da wata tattaunawa tsawon shekaru, kuma an ce Biya yana aiki ne da Owona, yayin da yake watsi da Doumba. Lafiyar Doumba ba ta da kyau a wancan lokacin, kuma sau da yawa yana Faransa don neman magani; ya kuma fuskanci rashin gamsuwa a cikin jam'iyyar saboda ra'ayin cewa ba ya tare da jam'iyyar a matakin gida, kuma an zarge shi da yin watsi da Kwamitin Tsakiya. Jita-jita a watan Mayu na 2003 sun nuna cewa ya yi ƙoƙarin yin murabus amma Biya ya ƙi amincewa da murabus ɗinsa. 

Rashin lafiyar Doumba ta bayyana ne sakamakon wahalar da ya sha a lokacin da yake jawabi a wani babban taro na musamman na RDPC a watan Yulin 2006. Saboda yanayin lafiyarsa, Owona ne ke kula da harkokin jam'iyyar  har sai da Biya, a matsayinsa na Shugaban Jam'iyyar RDPC ta Ƙasa, ya naɗa Rene Sadi don ya maye gurbin Doumba a ranar 4 ga watan Afrilun 2007. A lokaci guda kuma, ya naɗa Doumba a matsayin Jakadan Roving a Fadar Shugaban Ƙasa. Junior Binyam, "Rdpc : Biya offre le repos à Doumba", Mutations, 5 April 2007 . 

 Manazarta 

Rukuni:Mutuwan 2017
Rukuni:Haifaffun 1936